b'\n_START_ARTICLE_\n2. divisjon bandy for herrer 2011/12\n_START_PARAGRAPH_\n2. divisjon bandy for herrer 2011/12 var det tredje niv\xc3\xa5et i norsk bandy sesongen 2011/12. Serien startet 8. november 2011 og varte til 21. februar 2012. Deretter var det kvalifiseringsspill for opprykk og nedrykk. De to beste lagene i 2. divisjon spilte enkel serie med de to d\xc3\xa5rligste plasserte lagene i 1. divisjon. De to beste lagene i denne kvalifiseringen fikk spille i 1. divisjon i 2012/13. P\xc3\xa5 tilsvarende m\xc3\xa5te m\xc3\xa5tte de to d\xc3\xa5rligste lagene i 2. divisjon spille om retten til fornyet tilv\xc3\xa6relse i divisjonen mot de to beste lagene i 3. divisjon.'